רוטיודון

רוטיודון (שם מדעי: Rutiodon; מילולית: "שן מקומטת") הוא סוג של זוחל דומה לתנין שחי בתור הטריאס במזרח אמריקה הצפונית. המאובנים נמצאו בניו יורק, ניו ג'רזי וצפון קרוליינה. למרות הדמיון החיצוני לתנין הוא השתייך לסדרה פייטוזאורים שלא קרובה לאף זוחל מודרני. מבני הסוג נמצאו 2 מינים.

מאפיינים 
אורכו של זוחל זה הגיע ל-3-8 מטר והוא דמה במראהו לתנין גדול, עם לסת צרה כמו של גאביאל אך לעומת התנינים הקיימים היו לו פתחי נשימה בקצה הגולגולת, קרוב לעיניים. קצה הלסת העליונה שלו בלטה בקשת מעלה. גבו, זנבו וצלעותיו של התנין כוסו באוסטאודרם. ממבנה שיניו החדות אך הקטנות, נראה שהיה אוכל בעיקר דגים אך היה יכול גם לצוד בעלי חיים יבשתיים, כמו תנין רגיל.

יצור זה היה מהגדולים שבטורפי הטריאס והיה יכול לתפוס בעל חיים איטי או לא זהיר ששתה בקרבתו. הוא נכחד כנראה לאחר שהתחרות עם הדינוזאורים הייתה קשה מדי.

בתרבות 
זוחל זה הופיע בסדרה כשהדינוזאורים שוטטו באמריקה.

קישורים חיצוניים

ערכים שבהם תבנית בריטניקה אינה מתאימה
פייטוזאורים
בעלי חיים שחיו בטריאס עליון באמריקה הצפונית
מאובני טקסונים שתוארו ב-1856